Movements (ბენდი)

Movements — პოსტ-ჰარდქორ ჯგუფი კალიფორნიის რანჩო სანტა მარგარიტადან, რომელიც შეიქმნა 2015 წელს.
ჯგუფმა ხელშეკრულება გააფორმა [[„Fearless Records]]-თან მხოლოდ ერთი კონცერტის შემდეგ 2015 წელს. მათ გამოუშვეს ერთი EP, Outgrown Things (2016) და სამი ალბომი - Feel Something (2017), No Good Left to Give (2020) და RUCKUS! (2023). Feel Something Billboard 200-ის ჩარტში 190-ე ადგილზე მოხვდა.
ისტორიაMovements ჩამოყალიბდა 2015 წლის იანვარში გიტარისტ ბრეტ ჩიოდოსა და პატრიკ მირანდას მიერ, რომლებმაც მალევე ჯგუფში მიიწვიეს დრამერი სპენსერ იორკი და ბასისტი ოსტინ კრესი.
მათ დამოუკიდებლად გამოუშვეს პირველი სინგლი Protection 2015 წლის 31 იანვარს და პირველი კონცერტი გამართეს როგორც Have Mercy-ს გამხსნელმა ჯგუფმა 2015 წლის მარტში.

მეორე სინგლი Buried გამოვიდა 17 მარტს. მესამე სინგლი Scripted გამოვიდა 14 აპრილს.  მხოლოდ ერთი ლოკალური კონცერტის შემდეგ, ჯგუფმა სამალბომიანი კონტრაქტი გააფორმა Fearless Records-თან 2015 წლის აგვისტოში.

პირველი EP-ის ჩაწერის შემდეგ გიტარისტი ბრეტ ჩიოდო 2016 წლის იანვარში ჯგუფს გამოეყო  და მის ადგილას მოვიდა აირა ჯორჯი.
მათი სადებიუტო EP, უილ იიპის პროდიუსერობით, Outgrown Things გამოვიდა 2016 წლის 11 მარტს. ალბომმა ინდი ჩარტებში 42-ე ადგილი დაიკავა.

იმავე თვეში ჯგუფმა ტური გამართა Real Friends-თან ერთად, სადაც ბილეთები მხოლოდ $5 ღირდა და ჯგუფები არატრადიციულ ადგილებში - ბოულინგის დარბაზებსა და სკეიტპარკებში გამოდიოდნენ.
2017 წლის აპრილში ისინი ნომინირებულები იყვნენ საუკეთესო ანდერგრაუნდ ჯგუფის კატეგორიაში 2017 წლის Alternative Press Music Awards-ზე.

ჯგუფი 2017 წლის Warped Tour-ის ყველა კონცერტზე გამოვიდა. ტურის ერთ-ერთი კონცერტის დროს, ვოკალისტი პატრიკ მირანდა დაეხმარა Counterparts-ის ვოკალისტ ბრენდან მერფის, რომელიც კონცერტს ვერ დაესწრო გადაუდებელი ოჯახური მდგომარეობის გამო.  
ტურების განმავლობაში ჯგუფმა ერთ წელზე მეტი დახარჯა ახალი მუსიკის შექმნაზე მათი მომავალი სადებიუტო ალბომისთვის.

2017 წლის 28 სექტემბერს, ჯგუფმა გამოუშვა მუსიკალური ვიდეო მათი სადებიუტო ალბომის პირველი სინგლისთვის.   

ალბომი Feel Something ასევე უილ იიპის პროდიუსერობით, გამოვიდა 2017წლის 20 ოქტომბერს. ალბომმა Billboard-ის ახალი არტისტების ალბომების ჩარტში მეორე ადგილი დაიკავა და Billboard 200-ში 190-ე ადგილზე მოხვდა. თავად ჯგუფი ახალგაზრდა არტისტების ჩარტში 23-ე ადგილზე მოხვდა.

2018 წელს ბენდმა დაიწყო საკუთარი ტურნე Can't Swim, Super Whatevr და Gleemer-თან ერთად.  ამის შემდეგ ისინი გაემგზავრნენ ბრიტანეთის ტურნეზე Muskets-თან და Paerish-თან ერთად.

ჯგუფი გამოვიდა Emo Nite Day-ზე, რომელიც Emo Nite-მა ლოს-ანჯელესში 2017 წლის დეკემბერში ჩაატარა.

2018 წლის მარტში, ჯგუფმა გამოუშვა მუსიკალური ვიდეო სიმღერისთვის Deadly Dull. 

2018 წლის ნოემბერში, მათ გამოუშვეს R.E.M.-ის სიმღერა Losing My Religion-ის ქავერი, როგორც Songs that Saved My Life კომპილაციის ნაწილი იყო.

2020 წლის 24 ივლისს ჯგუფმა გამოუშვა ახალი სინგლი Don't Give Up Your Ghost მუსიკალურ ვიდეოსთან ერთად და გამოაცხადა მათი მეორე ალბომის სახელწოდებით No Good Left to Give გამოსვლა 2020 წლის 18 სექტემბერს Fearless Records-ის მეშვეობით. 21 აგვისტოს ჯგუფმა გამოუშვა მეორე სინგლი Skin to Skin მუსიკალურ ვიდეოსთან ერთად. 

2022 წლის 11 მარტს, ჯგუფმა გამოუშვა ახალი სინგლი "Barbed Wire Body".  2022 წლის 19 აგვისტოს გამოვიდა კიდევ ერთი სინგლი Cherry Thrill, რომლის მუსიკალური ვიდეოც 26 აგვისტოს გამოქვეყნდა..
2023 წლის 28 აპრილს, ჯგუფმა გამოუშვა ორი ახალი სინგლი Killing Time და Lead Pipe, ორივე სიმღერის მუსიკალურ ვიდეოსთან ერთად.

25 მაისს ჯგუფმა გამოუშვა ახალი სინგლი Fail You მუსიკალურ ვიდეოსთან ერთად და გამოაცხადა მათი მესამე ალბომი სახელწოდებით Ruckus!, რომელიც გამოვიდა 2023 წლის 18 აგვისტოს Fearless Records-ის მეშვეობით. 

15 ივნისს ჯგუფმა გამოუშვა ალბომის მეოთხე სინგლი Tightrope მუსიკალურ ვიდეოსთან ერთად. 13 ივლისს გამოვიდა მეხუთე და ბოლო სინგლი Heaven Sent მუსიკალურ ვიდეოსთან ერთად.
მუსიკალური სტილი, ლირიკა და გავლენა
ჯგუფის მუსიკა არის პოსტ-ჰარდქორის ალტერნატიული როკისა და სალაპარაკო პოეზიის ნაზავი.
ისინი ითვლებიან ემო რევაივალის მოძრაობის ნაწილად.

ვოკალისტ პატრიკ მირანდას დიაგნოზირებული აქვს ობსესიურ-კომპულსიური აშლილობა და უჭირს დეპრესიასა და შფოთვასთან გამკლავება, რაც მნიშვნელოვნად განსაზღვრავს ჯგუფის ლირიკას.  სხვა ლირიკული თემები მოიცავს გულგატეხილობასა და მშობლებთან დაძაბულ ურთიერთობებს.სიმღერა Deadly Dull დაწერილია ალცჰაიმერის დაავადებაზე, რომლითაც მირანდას ბებია იყო დაავადებული.

Movements-ის გავლენებს შორისაა ისეთი ჯგუფები, როგორიცაა Pianos Become the Teeth, La Dispute, Oceana,Title Fight და Thrice''. 
სქოლიო

კატეგორია:მუსიკა
კატეგორია:როკ მუსიკოსები ჟანრის მიხედვით
კატეგორია:ალტერნატიული როკ-მუსიკოსები
კატეგორია:ინდი როკ-ჯგუფები
კატეგორია:ემო ჯგუფები